शराब से लदी कार को पकड़ा गांव-गांव में करते थे सप्लाई
सोमवार की रात मुढ़ीपार व आसपास के ग्रामीणों ने शराब से लदी बोलेरो कार को पकड़ा है। इसमें 31 पेटी देशी शराब मौजूद थी, ग्रामीणों ने बताया कि टेड़ेसरा शराब दुकान के लठैत रोजाना गाड़ियों में शराब लादकर गांव-गांव सप्लाई देते हैं, जहां उनके कोचिए धड़ल्ले से शराब बेच रहे हैं। ग्रामीणों ने सोमनी पुलिस को मौके पर बुलाकर आरोपी ड्राइवर को सौंप दिया है।
रात करीब 11 बजे बोलेरो क्रमांक सीजी 07 बीए 5130 में शराब भरकर 34 वर्षीय कमलेश पिता रामजीत सिंह नवागांव की ओर ले जा रहा था, जिसे रेलवे क्रासिंग के पास ग्रामीणों ने घेराबंदी कर पकड़ा है।
आरोपी कमलेश ने पुलिस की पूछताछ में शराब को घुमका क्षेत्र में ले जाने की बात कही है, जबकि ग्रामीणों में पुलिस को बताया है कि यह रोजाना आसपास के गांव में शराब की खेप पहुंचाने आता है, जिसे पूरी योजना के साथ उन्होंने पकड़ा है। पुलिस ने आरोपी कमलेश के खिलाफ धारा 34,2 के तहत अपराध पंजीबद्ध कर लिया है।
hin_Deva hin_Deva hin_Deva hin_Deva